GiliGold/VAD_KnessetCorpus huggingface dataset:
קריאה:
ובכוח עזר
יעקב מרגי:
בוודאי
יעקב מרגי:
 עכשיו, מי כמוני, אין ספק אם היו לי ידיים עובדות מהחברה הישראלית, לא היינו כאן היום בדיון, הייתי הולך לעסוק בנושאים אחרים שחשובים לנו
יעקב מרגי:
 אבל אחד הכלים, והוא לא הכלי היחידי, אחד הכלים, אנחנו מנסים במקביל גם לשפר את השכר, עד כמה שאפשר, זה לא תלוי בנו בלבד
יעקב מרגי:
 אחד הכלים שאנחנו מנסים למצוא בו פתרון, הוא הצליח במסגרות הבריאות, זה סוגיה של להביא עובדים זרים
יעקב מרגי:
 שוב, לא להציף את הענף
יעקב מרגי:
 אני מכיר את החששות, לא כל מוגבלות יכולה להיות, ואף אחד לא רוצה להביא פה אנשים שלא יוכשרו ולא, הכול יהיה בשום שכל, עם הכנה, עם עבודה
יעקב מרגי:
 וזה דווקא למסגרות שיבקשו זאת
יעקב מרגי:
 ואנחנו כמובן נבחן את הצורך ונאשר
יעקב מרגי:
 אנחנו בתחילת התהליך
יעקב מרגי:
 זה לא מובן מאליו, אני אומר לכם, לא מובן מאליו בכלל
יעקב מרגי:
 התחום הזה זוכה להתייחסות בסוגייה של עובדים זרים
יעקב מרגי:
 אנחנו מכירים את סוגיית העובדים הזרים בענפים מוכרים כמו הסיעוד
יעקב מרגי:
 ולהבדיל בתחומי המסחר, מלונאות, מסעדות
יעקב מרגי:
 אבל לא מכירים את זה בתחום הטיפול של הרווחה
יעקב מרגי:
      אני שמח להודיע פה ולומר שראש הממשלה באמת שם את משרד הרווחה ראשון בהצגה של היעדים של המשרד, בהצעת יעדי המשרד, תוכנית עבודה
יעקב מרגי:
 אנחנו הראשונים שהצגנו
יעקב מרגי:
 ובין מכלול האתגרים שהמשרד מתמודד איתו ואנחנו נתמודד איתם בשנים הקרובות, שם את אוזנו ואת עינו מבחינת המצגת סוגיית משבר כוח האדם
יעקב מרגי:
 והייתה שם, באמת, היה קשב בממשלה
יעקב מרגי:
 והסוגייה הזאת התחילה לנוע
יעקב מרגי:
 ניתנה הנחיה גם למשרד האוצר וגם לגורמים נוספים בממשלה להתחיל לבחון נתונים
יעקב מרגי:
 אנחנו בעבודה, אני רוצה כאן לומר, אנחנו בעבודה חשובה, איכותית מול משרד האוצר
יעקב מרגי:
 מתקדמים, עם נתונים
יעקב מרגי:
 אני שמח שהם דורשים נתונים
יעקב מרגי:
 זה לא דבר ערטילאי
יעקב מרגי:
 אנחנו מגובים בנתונים, נדרשים עוד לתת נתונים
יעקב מרגי:
 ואנחנו באמת רוצים דבר אחד לנגד עיניי: לתת מענה אנושי, סביר
יעקב מרגי:
 זה לא להתפנק
יעקב מרגי:
 אני לא מדבר על מותרות
יעקב מרגי:
 מענה אנושי, סביר, לאוכלוסיות שהכי זקוקות לנו
יעקב מרגי:
      אם זה, אני חושב, אני רואה בזה שליחות
יעקב מרגי:
 ואני מזמין, אדרבא, מזמין, אני לא יודע אם יש קשב רב באוכלוסייה לסוגיית המוגבלויות
יעקב מרגי:
 אני באמת הייתי מבקש מחברי הכנסת, בתיאום, לעשות סיור במסגרות האלה, כדי להבין את גודל השליחות, גודל העשייה
יעקב מרגי:
 אתם יודעים, יש אמירה בכנסת שאומרים לך אתה עושה עבודת קודש
יעקב מרגי:
 זה מלווה בשני פרמטרים: עבודה קשה, תגמול נמוך
יעקב מרגי:
 עושים עבודת קודש בתנאים קשים מאוד, אובייקטיביים, אבל קשים מאוד
יעקב מרגי:
 ותנאי השכר לא, אני מכיר את המגבלה של המשק הישראלי עם סוגיה של, כשאתה חותם הסכם שכר עם קבוצה מסוימת מיד זה כמו מגדל קלפים, משיק וחל על מסגרות אחרות
יעקב מרגי:
 לכן קשה מאוד להניע כאן קבוצות מסוימות לשיפור בשכר
יעקב מרגי:
 יש הכרה בצורך
יעקב מרגי:
 אבל על 50 מיליון או 200 מיליון ברווחה זה יכול לעלות לאוצר המדינה ב-10 מיליארד
יעקב מרגי:
 בסוף, כשאתה מרחיב את זה לכל המסגרות הדומות
יעקב מרגי:
 ראינו את זה עם הסכם השכר עם המטפלות במשרד החינוך, שזה נושק עכשיו גם אלינו, לכלל המסגרות
יעקב מרגי:
      אז שוב, אני רוצה לסכם
יעקב מרגי:
 אני באמת רוצה גם להניח את דעתם שמי שחושש, לא מכיר
יעקב מרגי:
 גם אנחנו עדיין לא מכירים את זה מאה אחוז
יעקב מרגי:
 אנחנו לומדים, נלמד, נלווה את זה, נכין
יעקב מרגי:
 יש לנו צוות ניהול חזק במשרד שמחויב לזה, מכיר את הצורך
יעקב מרגי:
 חי את זה 24/7
יעקב מרגי:
 וכן, החששות שעולים ממכתבים שקיבלנו אנחנו מכירים אותם
יעקב מרגי:
 ואנחנו נתאים את זה ונעשה הדרכות והכשרות
יעקב מרגי:
 ולא כל מוגבלות
יעקב מרגי:
 יכול להיות שיש מוגבלויות שזה לא
יעקב מרגי:
 יכול להיות שיש מסגרות שאם הן מסתדרות ואחוז החוסר שלהם הוא לא עונה, הם לא יתועדפו
יעקב מרגי:
 אנחנו נתעדף אותם לפי הצורך ובמידת הצורך
יעקב מרגי:
 ויש לנו, אנחנו יודעים למפות את הצרכים שלנו
יעקב מרגי:
 עשינו זאת ורוצים להניח את דעתם של החוששים
יעקב מרגי:
 תודה אדוני יושב הראש
אליהו מרידור:
אני מאוד מודה לך אדוני כבוד השר
אליהו מרידור:
 אני מבקש לוודא פה בפני הנוכחים שאני עד ממקור ראשון לרמת הרגישות הכול כך גבוהה וכל כך עצומה של כבוד השר, שאנחנו מרבים לדבר על הנושא ולבחון אפשרויות
אליהו מרידור:
 הנושא זורם בדמך אדוני השר
אליהו מרידור:
 אין ספק שהניסיון והכישורים שאתה מביא איתך לא היו מספיקים אם לא היית מביא איתך שק של חמלה והבנה, כמי שיודע לצאת ממעמדו וממצבו, תודה לאל, ולחשוב שהוא עכשיו נמצא באותו מוסד
אליהו מרידור:
 פשוט ככה
אליהו מרידור:
 אני מודע לזה
אליהו מרידור:
 אני מודע לזה, אני גם מעודד לעצם העובדה שאתה מבין את המגבלות
אליהו מרידור:
 בסופו של דבר מדינת ישראל, עם כל המשרדים הרלוונטיים, שומרת בקנאות על האפשרות ועידוד ידיים עובדות ישראליות
אליהו מרידור:
 ואני מודה לך על כך שאתה ממש מבין את המגבלה ואת הרצון של כל הגורמים לשמור על אותה משוואה עדינה
אליהו מרידור:
 שמצד אחד לא להחליש ולא לנוון ידיים ישראליות עובדות תרתי משמע ומצד שני להיות רגיש מספיק
אליהו מרידור:
 ובאמת יש צורך ואנחנו מזהים שיש צורך, אז לא לאפשר למצב שבו יהיה וואקום שבו מוסדות שלמים פשוט קורסים, מקריסים את עצמם כלפי פנים
אליהו מרידור:
 וכל זה על חשבון אותם שוהים
אליהו מרידור:
      אני רק אומר שאנחנו נצטרך לקחת פה בחשבון, בהנחה ובעזרת השם נגיע לתוצאה מיוחלת, שיש עוד משוואה של הלנת השוהים שיגיעו
אליהו מרידור:
זה נושא שצריך לתת עליו ראייה רווחה
אליהו מרידור:
 כי להבדיל ממוסדות סיעוד שהם פעילים 24/7 ובתים של מטופלים וכן הלאה, כאן יש מוסדות שלפחות בחלקם הגדול, הם בקהילה
אליהו מרידור:
 הם יומיים
אליהו מרידור:
 הם מתחילים בוקר, מסיימים אחר הצוהריים
אליהו מרידור:
 מה קורה הלאה? אז אולי אפשר לחשוב להשתמש באותם ידיים שנביא כשנזכה להביא, בעזרת השם, לתת מענה, הם גם יוכלו להשתכר יותר וגם לתת מענה לתגבור מחוזות אחרים שכבר נעזרים ומקבלים היום הכרה בצורך
אליהו מרידור:
 כדי שיתנו מענה ועל הדרך יהיה להם היכן ללון, דבר שיגביר את האטרקטיביות שלהם להגיע
אליהו מרידור:
      אני אשמח לפנות ולתת את רשות הדיבור לחברינו, חה"כ איימן עודה
איימן עודה:
תודה רבה לכם, כבוד יושב הראש, כבוד השר, כל הנוכחים
איימן עודה:
 רציתי להעלות סוגיה שתפתור לדעתי חלק ולו קטן מהבעיה
איימן עודה:
 פונים אליי מספר משפחות ואומרים לי שבמקום להביא מטפלות מהמזרח הרחוק, כמו שעושים עם העובדים הפלסטיניים
איימן עודה:
 אפשר להגיע למן הסכם עם פלסטינים, פלסטיניות מהגדה המערבית
איימן עודה:
 אתם יודעים שמגיעים מידי יום אלפים ולפעמים עשרות אלפים פלסטינים שעובדים בתוך מדינת ישראל
איימן עודה:
 שהם כולם, רובם ככולם גברים, מגיל 20 עד גיל 50
איימן עודה:
 אז בעניין למשל הטיפול והסיעוד, אני חושב שגם מבחינה, אנשים שפנו אליי מנצרת
איימן עודה:
 אז מבחינה, כבוד השר? כבוד יושב הראש
אליהו מרידור:
זה בעניין שלך
איימן עודה:
כן
איימן עודה:
 אז מבחינה תרבותית, אורח חיים, מבחינת אוכל, מבחינת זה, זה הכי קרוב
אליהו מרידור:
שפה
איימן עודה:
שפה
איימן עודה:
 אני חושב שזה יכול לפתור חלק מהבעיה
איימן עודה:
 ואפילו מבחינת מחירים זה לא מטוס שמגיע ממזרח הרחוק, זה הכי קרוב
איימן עודה:
 אני חושב שצריך לבדוק את הנושא הזה באובייקטיביות
אליהו מרידור:
טוב, אני מאוד מאוד מודה לך
אליהו מרידור:
 אתה מדבר על אותם מוסדות שבהם מטופלים אנשים מהמגזר הערבי
אליהו מרידור:
 אני מניח
איימן עודה:
תשמע, אם אחד יסתכל למשל ביני לבין מרגי וישראל מי יהודי, מי ערבי, גם מבחינה תרבותית ואורח חיים, אני חושב שהדברים מסתדרים
איימן עודה:
 לא הכי רחוקים
אליהו מרידור:
 אז ראשית, אני חושב שזה נושא ששווה לשקול אותו
אליהו מרידור:
 אנחנו שוקלים אותו גם לעניין הסיעוד הביתי
אליהו מרידור:
 זה נושא שאני מפתח אותו, עם עוד חברי כנסת מהמגזר
אליהו מרידור:
 ואני חושב שלחלוטין לא צריך לשלול את האפשרות של לתת מענה
יעקב מרגי:
הוא קיים, אני חייב לציין שהוא קיים
אליהו מרידור:
עדכן אותי עכשיו שהוא קיים ויש כניסה כבר
אליהו מרידור:
 אבל לחלוטין תפיסת העולם של מדינת ישראל היא על פי מדרוג
אליהו מרידור:
 קודם כל רוצים להעסיק ידיים ישראליות
אליהו מרידור:
 ולאחר מכן, אם מגיעים למסקנה שרוצים להיעזר בידיים לא ישראליות אז העדיפות הגבוהה ביותר היא של עובדים מהרשות
אליהו מרידור:
 כדי שנוכל לעודד גם כן את הכלכלה
אליהו מרידור:
 הזמינות גבוהה יותר
אליהו מרידור:
 יש יתרון הרבה יותר גבוה לעניין הלנה
אליהו מרידור:
 וזה דבר שהוא נכון
אליהו מרידור:
 הוא באינטרס של מדינת ישראל
אליהו מרידור:
 לאחר מכן עוברים למחוזות שמעבר לים
אליהו מרידור:
      כרגע אנחנו נמצאים בנקודה שבה אני אבקש את התייחסות רשות האוכלוסין ומשרד האוצר ושאר המשרדים הרלוונטיים, לעצם הצורך העקרוני
אליהו מרידור:
 האם הם מבינים ש-once אין מנוס מלהעסיק ידיים זרות, כאלה ואחרות, קודם כל
אליהו מרידור:
 כשיכירו בכך ונסיים את הדיון ונראה עין בעין, אז אנחנו נוכל לפנות באמת לפרקטיקה
אליהו מרידור:
 כרגע אנחנו בינתיים מנסים לקבל את ההתייחסות ולראות איך אנחנו באמת מגשרים ויוצרים את אותו איזון, כפי שביטאתי אותו גם בשיחות הקודמות שלי, האישיות, עם כבוד השר, לבין עידוד הכלכלה הישראלית לבין הצורך בנקודת זמן שבה אין מספיק ידיים ישראליות
אליהו מרידור:
 ואני אשמח קודם כל לקבל את התייחסות ראש מנהל עובדים זרים עו"ד ענבל משש
אליהו מרידור:
 לאחר מכן אנחנו נעבור לאוצר ואני אשמח להקשיב לעוד גורמים לאחר מכן
ענבל משש:
אז שלום אדוני יושב הראש ושלום לכבוד השר
ענבל משש:
 כמובן שכל נושא הסדרת העסקת עובדים זרים מעוגן בהחלטות ממשלה
ענבל משש:
      אז כמו שאמר השר, באמת, אנחנו מכירים גם את הצורך והייתה ישיבה קודמת של שר הפנים עם שר הרווחה בנושא הצורך בידיים עובדות במוסדות שבפיקוח משרד הרווחה
ענבל משש:
 אני אגיד שכבר היום יש שתי החלטות ממשלה שמאפשרות העסקת עובדים זרים ופלסטינאים במוסדות הסיעוד שמפוקחות על ידי הרווחה
ענבל משש:
 אז יש לנו החלטה מ-2018 שמדברת על כ-1,000 עובדים פלסטינאים, שמועסקים גם במוסדות של הרווחה וגם במוסדות של הבריאות
ענבל משש:
 וככלל, המכסה הזו מנוצלת כמעט באופן מלא
ענבל משש:
 אז כך שיש לנו עובדים פלסטינאים שכבר מועסקים
ענבל משש:
 בנוסף, הייתה החלטת ממשלה 183 ואחר כך מ-2020, והחלטה נוספת 1888 שתוקנה באוקטובר 2022 ואפשרה 250 עובדים למוסדות, למעונות שמפוקחים על ידי משרד הרווחה
ענבל משש:
      הייתה לנו עבודה מקצועית משותפת עם משרד הרווחה
ענבל משש:
 ממש בימים הקרובים צריך להתפרסם נוהל שמאפשר העסקה של כ-250 עובדים במוסדות של הרווחה
ענבל משש:
 זה נותן מענה חלקי ביותר, לפי מה שהוצג לנו על ידי שר הרווחה
אליהו מרידור:
למה דווקא 250?
ענבל משש:
זה מה שקבעה הממשלה בהחלטה הקודמת
ענבל משש:
 הייתה מכסה של 2,000 שחולקה 1,750 בריאות, 250 רווחה
אליהו מרידור:
ואני שואל, אם זה הסתמך על בסיס איזה שהיא עבודת מטה שידעה לשקף את הצורך הלכה למעשה? יכול להיות שצריך 100? אולי צריך 2,000?
יעקב מרגי:
אבל חשוב לומר שאותה החלטת ממשלה מתייחסת לאזרחים ותיקים, לא למוגבלויות
ענבל משש:
 היא מתייחסת לטיפול בזקנים ותשושים במעונות לזקנים
ענבל משש:
 וזה משהו שאנחנו נוציא לפועל ממש בימים הקרובים, אחרי שעברו עלינו המלצות של משרד הרווחה וסיימנו את העבודה המקצועית
ענבל משש:
     לגבי מעונות נוספים, כפי שהשר ציין, אז אנחנו יחד איתם ישבנו ועשינו, יותר נכון הם עשו עבודה מקצועית, ובשלב הזה זה מקודם על ידי שר הרווחה, שר הפנים וכמובן בשיתוף האוצר
ענבל משש:
 אז מבחינתנו הבנו את הצורך, שמענו את המצוקות ואנחנו ערוכים לסייע ולתת מענה
ענבל משש:
      מה שצריך לקחת בחשבון זה נושא האגרות
ענבל משש:
 שלא נגיע למצב כמו שהיה לנו במוסדות של הבריאות
ענבל משש:
 כיוון שהאגרה היא אפילו יותר גדולה ומשמעותית מאגרות במוסדות שבפיקוח הבריאות, אז צריך לקחת את זה בחשבון
ענבל משש:
 ובשלב הזה זה בשיח בין משרדי בין גורמי המטה וכמובן השרים של שלושת המשרדים שמובילים את הנושא
ענבל משש:
 אנחנו עומדים כמובן לרשות משרד הרווחה ונעשה כל מה שנדרש כדי לסייע להם
אליהו מרידור:
 אני מאוד מודה לך
אליהו מרידור:
 ואני עדיין מבקש, גם אם לא בדיון הזה, גם אם לא תוך כדי דיון, לקבל את ההתייחסות
אליהו מרידור:
 ואני שואל כאן את גורמי המקצוע ומיד אני אשמח לקבל גם את התייחסות או של מנכ"ל המשרד, מר ינון אהרוני
אליהו מרידור:
 האם התוצאה של אותה הקצאה היא פועל יוצא של הגשת נייר עמדה שלכם עם אפיון הצרכים והמספרים הנדרשים
אליהו מרידור:
 מיד אחרי האוצר אתה מקבל את רשות הדיבור
אליהו מרידור:
 נמצא איתנו עו"ד רום?
רום בר-אב:
עוד לא עורך דין
אליהו מרידור:
לא עורך דין
אליהו מרידור:
 אז תיגש בבקשה ללמוד משפטים
אליהו מרידור:
 כל תשובה שהוא עונה לי הוא עונה לי אותה בניסוח משפטי
רום בר-אב:
תודה
רום בר-אב:
 אני רום בר-אב מאגף תקציבים במשרד האוצר
רום בר-אב:
 כפי שצוין פה, משרד הרווחה הציפו את הצרכים כפי שהם מבינים אותם
רום בר-אב:
 ואנחנו נמצאים במהלך תהליך מקצועי של אפיון של כל הצרכים וכל הדברים שהם העלו במוסדות הרווחה של השוהים בעלי מוגבלויות
רום בר-אב:
 כפי שצוין, יש עבודה מקצועית
אליהו מרידור:
אוקיי, אני מתנצל, בבקשה
רום בר-אב:
אז כפי שאמרתי, משרד הרווחה הציפו את הצרכים שלהם
רום בר-אב:
 אנחנו נמצאים במהלך תהליך מקצועי משותף של אפיון הצרכים
רום בר-אב:
 כפי שצוין, שיתוף הפעולה הוא הדוק ומאוד פורה ואנחנו מקווים שנסיים בשבועות הקרובים
אליהו מרידור:
אני מודה לך ואני אשמח בבקשה לדעת קודם כל מה עמדת משרד האוצר לכשאנחנו נבקש לעדכן עמדת הממשלה הגדלת הצורך של אותו מספר מתוכנן
רום בר-אב:
של מה שאנחנו דנים עליו עכשיו?
רום בר-אב:
העבודה המקצועית שאנחנו מבצעים כרגע אמורה לתת מענה למצב כפי שאנחנו מבינים אותו
רום בר-אב:
 ולכן לא אמור להיות צורך עתידי
אליהו מרידור:
ולשם אני מנסה להגיע אתכם
אליהו מרידור:
 אתם מבינים אותו כי קיבלתם איזה שהוא מספר ואתם מדייקים את עצמכם אליו
אליהו מרידור:
 אני שואל, חשוב לי מאוד, כשיש לגוף מסוים בקשה או דרישה או ציפייה מגוף אחר, זה בדרך כלל בעקבות עבודת מטה שמאפיינת את הצורך
אליהו מרידור:
 אני לא בטוח שהצורך הזה אכן אופיין
אליהו מרידור:
 ויכול להיות שמאפס להגיע ל-200 או 250 זה הישג
אליהו מרידור:
 וזה באמת הישג עצום
אליהו מרידור:
 אבל אני לא רוצה לתת פלסטר
אליהו מרידור:
 אני רוצה לתת מענה
אליהו מרידור:
 כדי שכשהצוות המשרדי או שכבוד השר יזמין אותי לסיור במוסד כזה או אחר, אנחנו נראה שבאמת יש טיפול שורש ולא אקמול
אליהו מרידור:
 אני לא רוצה להגיד רק 'הבאנו'
אליהו מרידור:
 'הבאנו' זה לא מספיק לי
אליהו מרידור:
 אני רוצה לדעת שהבאנו ונתנו מענה לצורך
אליהו מרידור:
 כי הוא צורך קיומי
אליהו מרידור:
 ולכן אני מבקש את ההתייחסות שלך
רום בר-אב:
אם אני מבין נכון, יו"ר הוועדה מתכוון להחלטה הקודמת
רום בר-אב:
 להחלטה כפי שהסבירה ענבל משש, החלטה 183 שהזכרנו עובדים זרים, עובדים באזרחים ותיקים
יעקב מרגי:
זה באזרחים ותיקים בלבד
רום בר-אב:
אזרחים ותיקים, בדיוק
רום בר-אב:
 לא מדברים על העבודה הנוכחית
רום בר-אב:
 כן
רום בר-אב:
 אז אני לא לקחתי חלק בעצמי בעבודה הזאת
רום בר-אב:
 אני בטוח שנעשתה עבודה מקצועית, כי כך אנחנו עושים
רום בר-אב:
 אני יכול לבחון מה נעשה
יעקב מרגי:
אני אומר לך, חוץ מלחקור איזה סוג נעל אני נועל ומספר הנעלים שאני נועל, הם שאלו את כל השאלות
אליהו מרידור:
 אתה יודע, אני שמח
אליהו מרידור:
 אתה יודע אדוני השר? כי כששואלים הרבה זה אומר שרוצים להגיע לחקר האמת
יעקב מרגי:
או להתיש אותך
אליהו מרידור:
 אתה לא בן אדם שניתן להתיש אותו
יעקב מרגי:
תודה
אליהו מרידור:
בסדר? אז בואו, תקשיבו, אנחנו רוצים לדעת, כשמשרד האוצר, אני לא חושש בו חלילה שהוא לא מגיע בידיים נקיות
אליהו מרידור:
 אני מוכן להעיד שזה יהיה נושא הדיון הבא בסיום הדיון הזה שנכנס
אליהו מרידור:
 שמשרד האוצר התעקש על נושא מאוד מאוד מסוים במשך המון זמן
אליהו מרידור:
 ביצע עבודת מחקר
אליהו מרידור:
 הצלחתי לשכנע אותו בצדקת דרישתי וביוזמתם הם התקשרו להגיד 'תעצרו, אתם צודקים
אליהו מרידור:
 הבנו את זה אחרת
אליהו מרידור:
 אנחנו נותנים אישור'
אליהו מרידור:
 אז הם לא כאלה אטומים
אליהו מרידור:
      אני כאן מבהיר, ככל ששאלו את אדוני וצוות משרדו יותר שאלות זה רק מסביר עד כמה שאנחנו רוצים באמת לגעת באצבע בנקודה האמיתית ולטפל בה ולא רק לסמן וי
אליהו מרידור:
 אז עכשיו אני מבקש להעביר את רשות הדיבור למנכ"ל משרד הרווחה והביטחון החברתי
אליהו מרידור:
 ולאחר מכן אני גם אעבור לאיזה שהיא המלצת המשך
ינון אהרוני:
תודה רבה אדוני יושב הראש
ינון אהרוני:
 אני בהמשך למה שנאמר פה על ידי הדוברים השונים, אנחנו באמת עושים עבודת מטה
ינון אהרוני:
 אנחנו כבר ממש בסיומה
ינון אהרוני:
 גם מול משרד האוצר וגם מול רשות האוכלוסין וההגירה, מול ענבל ומנכ"ל הרשות
ינון אהרוני:
 בין השרים מתקיים שיח כל הזמן
ינון אהרוני:
 ואני חושב שאנחנו הצגנו את הנתונים
ינון אהרוני:
 הצגנו את הקושי ואת הצרכים שנמצאים בשטח
ינון אהרוני:
 הוכחנו את זה במספרים, אני חושב באמת כפי שהשר אמר, ענינו על כל השאלות, הצגנו את כל הנתונים בצורה שקופה לחלוטין
ינון אהרוני:
 אספנו את המידע יחסית בזמן קצר
ינון אהרוני:
 ואנחנו ממש בישורת האחרונה לסגור הבנות ביחד עם משרד האוצר ועם רשות האוכלוסין
ינון אהרוני:
 ואני מניח ומקווה שבקרוב תהיה הצעת מחליטים לממשלה
אליהו מרידור:
 אני מודה לך
אליהו מרידור:
 אני אשמח עוד לפני שזה מגיע לשם לקבל אינדיקציה כלשהי אם אותו מספר קולע לפחות באופן פרופורציונלי
יעקב מרגי:
אני חושב שיש לנו את הנתונים
יעקב מרגי:
 רקפת כאן
אליהו מרידור:
עוד יותר טוב
אליהו מרידור:
 אז בוא נעביר את זה עכשיו
אליהו מרידור:
 אוקיי, בבקשה
אליהו מרידור:
 אז הגב' רקפת בן גיא, סמנכ"לית, בבקשה
רקפת בן גיא:
סמנכ"לית מנהל מוגבלויות
רקפת בן גיא:
 אני רק אומר כמה המצב חמור
רקפת בן גיא:
 יש פה מספיק נציגים ואני משערת שהם תכף יאמרו, כי הקול שלהם הכי חזק ואני שומעת אותו הכי חזק כל הזמן
רקפת בן גיא:
 אני חושבת ששני דברים חייבים לצאת מפה
רקפת בן גיא:
 מבחינתי, אני בסוף מייצגת את הצד המקצועי, לפני שנדבר על המספרים
רקפת בן גיא:
      אחד זה המהירות
רקפת בן גיא:
 אנחנו בקריסה
רקפת בן גיא:
 אני רוצה לתת פרופורציות
יעקב מרגי:
כל יום שזכיין כלשהו, מפעיל כלשהו, לא אומר מי, אני מבקש לסגור את המסגרת, זה נס
יעקב מרגי:
 בתחומים אחרים אנחנו כבר מתחילים לקבל קושי
יעקב מרגי:
 במקומות הרחוקים יש כבר קושי
יעקב מרגי:
 אני מתמודד עם סוגיה של סגירת מעון, מסגרת בערד
יעקב מרגי:
 וכל יום
יעקב מרגי:
 לכן כמה שבועות לא השלמנו עם האמירה של משרד האוצר
יעקב מרגי:
 כמה שבועות זה מושג ערטילאי
יעקב מרגי:
 אנחנו נרצה לתחם את זה בזמן
רקפת בן גיא:
אני ברשותך אמשיך
רקפת בן גיא:
 אנחנו מדברים על מחסור כללי של, והוכחנו את זה כבר בנתונים מכל הכיוונים שרק צריך, על 33% מחסור בכוח האדם הזה
רקפת בן גיא:
 כאשר מתוכו, אני רוצה לעשות הבחנה, אנחנו לא רוצים מחר בבוקר שכל אנשי הטיפול יהפכו להיות עובדים סיעודיים
רקפת בן גיא:
 עשינו בתוך התהליך הזה סדר
אליהו מרידור:
מה אנחנו לא רוצים, ברשותך?
רקפת בן גיא:
אנחנו לא רוצים שכל אנשי הטיפול יהפכו לעשות את העבודה הסיעודית, זו לא המטרה
אליהו מרידור:
לא, לא, אנחנו לא שם
רקפת בן גיא:
נכון
רקפת בן גיא:
 ולכן אני אומרת, אני עושה הבחנה במספרים
רקפת בן גיא:
 יש לנו כרגע מחסור שמדבר על 2,500 עובדים שהם הדרג הנמוך
רקפת בן גיא:
 שמתוכם אנחנו הצבענו בתוך מסגרות הקהילה ומסגרות הדיור על מספר של 1,500 עובדים
רקפת בן גיא:
 ואני רוצה להתייחס רגע לאיזה שהוא משהו שמושרש פה גם היום בתוך הדיון ולטעמי לא עלה בפעם הקודמת ואני חושבת שהשר מרגיש את זה
רקפת בן גיא:
 אנשים עם מוגבלות, לא צריך להיות קשישים
אליהו מרידור:
לכן אני הפרדתי שלא מדובר בסיעודיים
רקפת בן גיא:
לא, אבל אני רוצה להסביר שגם ההחלטה הקודמת שזה הולך לקשישים, אנחנו לפחות 25% מהאנשים עם מוגבלות הם אנשים שצריכים שירותי סיעוד
רקפת בן גיא:
 זה build-in בטיפול בהם
רקפת בן גיא:
 זאת אומרת, זה חוסר הבנה למה נקרא סיעוד בישראל
יעקב מרגי:
נתפס בחברה הישראלית כאילו סיעוד זה נחלתם רק של האזרחים הוותיקים
רקפת בן גיא:
זה לקשישים, כן
אליהו מרידור:
לא, אנחנו דנים בזה ביום יום
אליהו מרידור:
 זה לא
רקפת בן גיא:
אני מעדיפה להאמין במה שאמר כרגע השר ולא להאמין שפשוט לא הסתכלו לכיוון הזה
רקפת בן גיא:
 אני גם אומר שאתמול היינו יד ימין צריכה לדבר עם יד שמאל
רקפת בן גיא:
 המדינה הולכת לתהליך מאוד מאוד רציני של הפחתת מספר הדיירים בתוך המסגרות החוץ ביתיות
רקפת בן גיא:
 העברתם לדירות יותר קטנות
רקפת בן גיא:
 4, 6, 12 אנשים בדירה
רקפת בן גיא:
 מי יטפל באנשים האלה אם כרגע כשאני במספרים יותר גדולים אין לי מטפלים? זאת אומרת ב-1
רקפת בן גיא:
1
רקפת בן גיא:
2024 אני צריכה להציג תוכנית מול כנס מאוד יפה של איך אני מוציאה אנשים לקהילה
רקפת בן גיא:
 ומי יטפל באנשים האלה כשהמספרים יצטרכו להכפיל את עצמם? אני חושבת שאנחנו לפני, אם מותר לי להגיד את זה, קטסטרופה בנושא הזה
יעקב מרגי:
אני יכול לספר נתון, לומר נתון, שתבינו, בפער של 10 שנים
יעקב מרגי:
 מספר המאובחנים על הרצף, באוטיזם רק, רק באוטיזם, שזה אחת מהמוגבלויות
יעקב מרגי:
 אמנם היא מיוחצנת, אבל היא אחת מהמוגבלויות שאנחנו מטפלים בהם
יעקב מרגי:
 הגידול בעשור פי שישה
יעקב מרגי:
 אם התמודדנו עם כ-6,000, אנחנו אחרי עשור מתמודדים עם 36,000
יעקב מרגי:
 הקצב הוא לא נתפס
יעקב מרגי:
 רק כדי להבין גם על הקצב
יעקב מרגי:
 קצב קבלת ההחלטות
יעקב מרגי:
 אם הגענו למצב שאנחנו, למרות התהליכים שמתקיימים ובמקביל יש גם דיון בוועדה בכנסת כדי לתת את הרוח הגבית, אנחנו במצב של צורך במתן מענה מיידי
אליהו מרידור:
 אז אני מבקש לבטא את גישתי לנושא, אדוני השר
אליהו מרידור:
 אני לא חושב שבאמת יש גידול עד כדי כך גדול באחוז האוטיסטים במדינת ישראל, שנמצאים על הרצף
אליהו מרידור:
 אני משוכנע שהיום האבחנה היא יותר מדוקדקת ויש יותר ביטחון להורים לצאת ולבדוק את זה אצל הילדים שלהם
אליהו מרידור:
 ולצד זאת יש עוד השפעות של אכילה, יש גידול אבל הוא לא כזה
אליהו מרידור:
 את רוצה לסיים את דברייך או שסיימת?      ואני מעביר את השאלה לנציגי משרד הבריאות
אליהו מרידור:
 האם מקובל עליכם שעל פי החלטת הממשלה לתוספת כוח האדם למוסדות הרווחה על חשבון מכסת מוסדות הבריאות שלא מנוצלת?
צפי הלל דיאמנט:
שמי צפי הלל דיאמנט, אני האחות הראשית באגף לגריאטריה במשרד הבריאות
צפי הלל דיאמנט:
 ואני רוצה להקדים ולומר שהחלטת הממשלה להבאת פלסטינאים למוסדות סיעוד, מאחר והמכסה לא נוצלה, אנחנו פנינו בהצעה למשרד הרווחה ולרשות האוכלוסין וההגירה והרחבנו את הנוהל והצענו עובדים למוסדות הרווחה
צפי הלל דיאמנט:
 זו הייתה יוזמה של משרד הבריאות וזה כבר נעשה
צפי הלל דיאמנט:
הנוהל עודכן לדעתי ב-2021
צפי הלל דיאמנט:
 כשראינו שהמכסה של 1,000 עובדים פלסטינאים לא מנוצלת על ידי מוסדות הבריאות הצענו הגדלה של המכסה
אליהו מרידור:
למי פניתם?
צפי הלל דיאמנט:
למשרד הרווחה
אליהו מרידור:
טוב, אז עוד מעט אני אבקש את ההתייחסות שלהם
אליהו מרידור:
 ואני אשמח לבחון את זה במקביל לאותה שאלה פשוטה ששאלתי
צפי הלל דיאמנט:
שנייה, אם כבודו ירשה לי
צפי הלל דיאמנט:
 מאחר והמכסה הזאת נוצלה, כמו שחבר הכנסת עודה אמר, אולי יש מקום להרחיב ולהגדיל את המכסה בהחלטת הממשלה כדי שתהיה מכסה נוספת
צפי הלל דיאמנט:
 כי יש לנו מוסדות שמעוניינים בעובדים פלסטינאים נוספים
צפי הלל דיאמנט:
 שזה דבר אחד בעניינו
יעקב מרגי:
כשאת אומרת, את מתייחסת למוסדות של משרד הבריאות
צפי הלל דיאמנט:
החלטת הממשלה - - -
יעקב מרגי:
עזבי את ההחלטה
יעקב מרגי:
 כשאת אומרת 'יש לנו צורך'
יעקב מרגי:
 על משרד הבריאות בלבד
צפי הלל דיאמנט:
אני מדברת רק על מוסדות הבריאות
צפי הלל דיאמנט:
 וגם כן, כל החלטות הממשלה
אליהו מרידור:
 מה זאת אומרת מוסדות הבריאות? שנייה
אליהו מרידור:
 אתם אומרים שלכם יש הקצאה לא ממומשת
צפי הלל דיאמנט:
כבר לא, הייתה
צפי הלל דיאמנט:
 הייתה
ענבל משש:
לא בפלסטינאים, בזרים
ענבל משש:
 הוא שאל על זרים, את עונה על פלסטינאים
צפי הלל דיאמנט:
ולגבי זרים
צפי הלל דיאמנט:
 כרגע המוסדות שלנו, של משרד הבריאות, מעוניינים בעובדים זרים
אליהו מרידור:
לא מנצלים את המכסה שלהם
צפי הלל דיאמנט:
הסיבה שהם לא מנצלים - - -
יעקב מרגי:
לא, בוא נשמע את הסיבה
יעקב מרגי:
 בוא נשמע את הסיבה
צפי הלל דיאמנט:
כבודו, המוסדות צמאים לעובדים
צפי הלל דיאמנט:
 יש כאן נציגי ארגונים ומוסדות שיוכלו לדבר טוב ממני בנושא
צפי הלל דיאמנט:
 אבל הם לא מנצלים כרגע את המכסות של עובדים זרים מהסיבה שיש אגרה שהם טוענים שהיא יקרה להם
אליהו מרידור:
נושא לדיון
אליהו מרידור:
 ואנחנו מנהלים על זה דיונים
אליהו מרידור:
 ואני לא מתכחש לזה
צפי הלל דיאמנט:
כבודו, עוד דבר, אם תרשה לי
אליהו מרידור:
אני אומר, תראו, עו"ד משש לא תתנגד לכך שבמידה והעברתם אלינו, זאת אומרת לצורך מימוש מתן מענה לאותו צורך של משרד הרווחה
אליהו מרידור:
 תעבירו ואז תהיה הסדרה בנושא אותה אגרה נצטרך לתת את המענה בשביל להעביר אליכם עוד, אנחנו לא נתכחש לזה
אליהו מרידור:
 אני אומר, כרגע יש לכם מכסות פנויות
אליהו מרידור:
 אתם לא משתמשים
אליהו מרידור:
 למה זאת לא השאלה? לא משתמשים
אליהו מרידור:
 אני שואל אם יש לכם התנגדות שבסך הכול 250 מהם נוכל לממש אותם לאותו צורך של משרד הרווחה, שהוא צורך קיומי
צפי הלל דיאמנט:
זה כבר נעשה
אליהו מרידור:
לא, זה נעשה לפלסטינאים
צפי הלל דיאמנט:
לא, זה נעשה גם לעובדים
ענבל משש:
אבל לא על מוגבלויות
ענבל משש:
 זה נעשה על קשישים והם רוצים עכשיו מכסה של בעלי מוגבלויות מתוך ה-1,750 שניצלתם רק 1,067 וגם יש את העניין של האגרות, שמעל מחצית לא שילמו את האגרות
צפי הלל דיאמנט:
תראו, מוסדות הבריאות צריכים את העובדים
אליהו מרידור:
תשמעי, אני לא נוגע בזה בכלל עד כמה צריכים ואני גם לא רוצה להתנצח אתכם אם אתם באמת צריכים למה אתם לא מושכים רק בגלל אותה אגרה
אליהו מרידור:
 אני אומר עזבו את זה בצד
אליהו מרידור:
 כרגע אתם לא מממשים
אליהו מרידור:
 שמורה לכם זכות שהיא לא ממומשת מסיבה כזו או אחרת, שהיא נידונה גם אצלי פה בוועדה
אליהו מרידור:
 אני אומר, עד שיימצא פתרון מתוך אותה מכסה ששמורה לכם, אם נראה לכם מספיק הוגן ומתוך ערבות הדדית והבנה של אותה מצוקה שהיא קיומית והיא ממשית רגעית, ממש מיידי
אליהו מרידור:
 לתת מענה של 250 מתוך אותם 600 ומשהו שלא מנוצלים
אליהו מרידור:
 לא אמרתי גם את כולם
צפי הלל דיאמנט:
למשרד הרווחה יש 250, בהחלטת הממשלה יש 250 שעדיין לא נוצלו
יעקב מרגי:
לאזרחים ותיקים
יעקב מרגי:
 אני לא רשאי לקחת
אליהו מרידור:
לא מדבר על זה אבל
אליהו מרידור:
 למה לקחת אותי למקומות אחרים, חברים? שאלתי שאלה פשוטה
אליהו מרידור:
 מי שנמצא אצלי פה בדיונים יודע שאני אוהב שאלות פשוטות, תשובות פשוטות
צפי הלל דיאמנט:
אז התשובה היא שאני לא יכולה לאשר כזאת הסכמה בשלב הזה
אליהו מרידור:
הבנתי, ענית לי
אליהו מרידור:
 לקח לנו שמונה דקות, ענית
אליהו מרידור:
 עכשיו אני אשמח לדעת למה
צפי הלל דיאמנט:
למה?
צפי הלל דיאמנט:
כי המוסדות של משרד הבריאות צריכים את העובדים האלה
אליהו מרידור:
ולא מושכים אותם
צפי הלל דיאמנט:
הם לא מושכים מסיבה שהיא ידועה ודיברנו עליה
אליהו מרידור:
 אז אני חוזר לעו"ד משש
אליהו מרידור:
 שואל אותך שאלה
אליהו מרידור:
 בסוף כל ההקצאות עוברות דרככם
אליהו מרידור:
 יש לנו פלח מסוים במשרד הבריאות שיש לו הקצאה שהם לא מממשים אותה
אליהו מרידור:
 ויש לנו אזור מסוים במשרד הרווחה שזקוקים נואשות ומבקשים לממש אד הוק
אליהו מרידור:
 האם מקובל עלייך להקטין את המכסה שלא מנוצלת בעת הזאת במשרד הבריאות בכמות של 250 ולהעניק אותה למשרד הרווחה?
ענבל משש:
אני חושבת שאני לא מעל החלטת ממשלה
ענבל משש:
 אז אני לא יכולה להגיד את דעתי או עמדתי
ענבל משש:
 זו החלטת ממשלה
ענבל משש:
 אנחנו גוף ביצועי
ענבל משש:
 עושים מה שהממשלה מורה לנו, מבחינת מדיניות
ענבל משש:
 אם הממשלה תחליט אין לנו שום בעיה לתת מענה
ענבל משש:
 אבל זו עבודה, עם כל הכבוד, של השרים
אליהו מרידור:
 אז יש לנו ככה: גם את עניין החלטת הממשלה בנושא, גם לנסות לרכך ולדבר על ליבם של נציגי משרד הבריאות כדי שיואילו בשיתוף פעולה רחב להעביר אלינו, לצורך הנושאים שכרגע אנחנו דנים בהם